ai4bharat/Pralekha huggingface dataset:
భారత పోటీ ప్రోత్సాహక సంఘం
పిజిపి గ్లాస్ ప్రైవేట్ లిమిటెడ్ ప్రస్తావించిన వివిధ సముపార్జనల ప్రతిపాదనలకు ఆమోదం తెలిపిన సిసిఐ
పిరమల్ గ్లాస్ ప్రైవేట్ లిమిటెడ్ కు చెందిన గాజు వస్తువుల ప్యాకేజింగ్, గాజు వస్తువుల అలంకరణ ఉత్పత్తి వ్యాపారాన్ని  గాజు వస్తువుల ప్యాకేజింగ్, గాజు వస్తువుల డికొరేషన్ ఉత్పత్తి/ లేక అమ్మకాలలో నిమగ్నమై ఉన్న పిజిపిఎల్ అనుబంధ సంస్థలలో వాటా  వివిడ్ గ్లాస్ ట్రేడింగ్ ఎఫ్జెడ్ సిఒ లో కొంత వాటా,  అన్సాపాక్ ప్రైవేట్ లిమిటెడ్కు చెందిన కొన్ని వ్యాపార విభాగాలను కాంపిటీషన్ యాక్ట్, 2002లోని సెక్షన్ 31 కింద పిజిపి గ్లాస్ ప్రైవేట్ లిమిటెడ్ కొనుగోలు చేసేందుకు కాంపిటీషన్ కమిటీ ఆఫ్ ఇండియా  ఆమోదం తెలిపింది.
ప్రతిపాదిత కలయిక ప్రయోజనం కోసం ఇటీవలే కొనుగోలుదారును ఏర్పాటు చేయడం జరిగింది. అది బిసిపి టాప్కో వి ప్రైవేట్ లిమిటెడ్ అనుబంధ సంస్థ. ఇది బ్లాక్స్టోన్ అనుబంధ సంస్థల సూచిత నిధులు/ లేక నిర్వహణకు సంబంధించి లావాదేవీలు జరిపే అనుబంధ వ్యవస్థ.
భారతీయ చట్టాల కింద ఏర్పాటు చేసిన ప్రైవేటు లిమిటెడ్ సంస్థ పిజిపిఎల్. ఈ సంస్థ గ్లాస్ ప్యాకేజింగ్, గ్లాస్ డెకొరేషన్ ఉత్పత్తి, సౌందర్య సాధనాలు, పరిమళాలు, ప్రత్యేక ఆహారపదార్ధాలు, పానీయాలు, ఔషధ పరిశ్రమలకు అమ్మకాలను , సేవలను అందిస్తోంది. పిజిపిఎల్కు అజయ్ పిరమల్, కుటుంబం యజమానులు. ఈ సంస్థ ఫార్మా, ఆర్థిక సేవలు, రియల్ ఎస్టేట్, గ్లాస్ ప్యాకేజింగ్ వంటి భిన్న ప్రయోజనాలతో కూడా అంతర్జాతీయ వాణిజ్య సంస్థ పిరమల్ గ్రూప్కు చెందింది.
ప్రతిపాదిత కలయికలో పేర్కొన్న పిజిపిఎల్ అనుబంధ సంస్థలు - అన్సా డెకో గ్లాస్ ప్రైవేట్ లిమిటెడ్ , కొసాంబో గ్లాస్ డెకొ ప్రైవేట్ లిమిటెడ్ , పిరమల్ గ్లాస్  లిమిటెడ్ , పిరమల్ గ్లాస్ యూరోప్ ఎస్.ఎ.ఆర్.ఎల్. , పిరమల్ గ్లాస్ సిలోన్ పిఎల్సి , పిరమల్ గ్లాస్ -యుఎస్ఎ, ఐఎన్సి, . ఈ అనుబంధ సంస్థలన్నీ విస్త్రతంగా గ్లాస్ ప్యాకేజింగ్, గ్లాస్ డెకొరేషన్ ఉత్పత్తి / అమ్మకాల వ్యాపారంలో నిమగ్నమై ఉన్నాయి.
వివిడ్ ట్రేడింగ్ సంస్థ దుబాయ్ ఎయిర్పోర్ట్ ఫ్రీజోన్ అథారిటీ, దుబాయ్లో నమోదు చేసి, విలీనం చేసిన సంస్థ. వివిడ్ గ్లాస్ డిస్ట్రిబ్యూషన్ ఎఫ్జెడ్సిఒ పూర్తిగా స్వంతం చేసుకున్న అనుబంధ సంస్థ వివిడ్ ట్రేడింగ్. ఇది గాజు సీసాల వ్యాపారం చేస్తుంది. వివిడ్ ట్రేడింగ్ అనేది స్వతంత్ర సంస్థ, ఇది పిజిపిఎల్ అనుబంధ లేక అనుబద్ధ సంస్థ కాదు.
అన్సాప్యాక్ అన్నది భారతదేశానికి చెందిన ప్రైవేట్ కంపెనీ. ఇది మడతలుపెట్టగల పెట్టెలు , ప్లాస్టిక్ ఫిల్మ్లు సహా ప్యాకేజింగ్ సామాగ్రి ఉత్పత్తి, అమ్మకాల లావాదేవీలు సాగిస్తోంది. అన్సాప్యాక్ స్వతంత్ర కంపెనీ. ఇది పిజిపిఎల్ అనుబంధ లేక అనుబద్ధ సంస్థ కాదు.
ఇందుకు సంబంధించిన సిసిఐ వివరణాత్మక ఉత్తర్వులు జారీ కానున్నాయి.
రక్షణ మంత్రిత్వ శాఖ
ఫిలిప్పీన్స్కు సముద్ర ఆధారిత బ్రహ్మోస్ క్షిపణుల ఎగుమతికి ఒప్పందం
బ్రహ్మోస్ ఏరోస్పేస్ ప్రైవేట్ లిమిటెడ్  ఫిలిప్పీన్స్కు షోర్ బేస్డ్ యాంటీ షిప్ మిస్సైల్ సిస్టమ్ను సరఫరా చేయడానికి జనవరి 28, 2022న రిపబ్లిక్ ఆఫ్ ఫిలిప్పీన్స్ దేశ జాతీయ రక్షణ విభాగంతో ఒక ఒప్పందంపై సంతకం చేసింది. బీఏపీఎల్ సంస్థ అనేది డిఫెన్స్ రీసెర్చ్ అండ్ డెవలప్మెంట్ ఆర్గనైజేషన్ సంయుక్త వెంచర్ కంపెనీ. బాధ్యతాయుతమైన రక్షణ ఎగుమతులను ప్రోత్సహించే భారత ప్రభుత్వ విధానానికి ఈ ఒప్పందం ఒక ముఖ్యమైన ముందడుగు.
ప్రధాన మంత్రి కార్యాలయం
జాతీయ ఎంఎస్ఎంఇ-2023 అవార్డుకు నామినేషన్లు పంపాలని ప్రధాని పిలుపు
జాతీయ ఎంఎస్ఎంఇ-2023 పురస్కారానికి పోటీపడేవారు తమ నామినేషన్లను సమర్పించాలని ప్రధానమంత్రి శ్రీ నరేంద్ర మోదీ పిలుపునిచ్చారు.
ఈ అంశంపై ‘ఎంఎస్ఎంఇ’ మంత్రిత్వ శాఖ ట్వీట్కు స్పందిస్తూ పంపిన సందేశంలో:
“నమస్తే… మన దేశ ప్రగతికి అదనపు విలువను జోడిస్తూ సంపద సృష్టిలో స్ఫూర్తిదాయక కృషి చేస్తున్న ‘ఎంఎస్ఎంఇ’ రంగ సంస్థలకు పురస్కారం కోసం నామినేషన్లు సమర్పించండి” అని ప్రధానమంత్రి కోరారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్ -19 వ్యాధిగ్రస్తుల కోసం అధిక ప్రోటీన్ బిస్కెట్లను తయారు చేసిన సి.ఎస్.ఐ.ఆర్ – సి.ఎఫ్.టి.ఆర్.ఐ.
రోగులు తిరిగి ఆరోగ్యాన్ని పొందడానికి ఈ బిస్కెట్లు అవసరమైన ప్రోటీన్లను అందిస్తాయని సి.ఎస్.ఐ.ఆర్ –సి.ఎఫ్.టి.ఆర్.ఐ. డైరక్టర్ డా. కె.ఎస్.ఎం.ఎస్. రాఘవరావు చెప్పారు.
మైసూరుకు చెందిన సి.ఎస్.ఐ.ఆర్ – సెంట్రల్ ఫుడ్ టెక్నలాజికల్ రీసెర్చ్ ఇనిస్టిట్యూట్  అధిక ప్రోటీన్ గల బిస్కెట్లను అందుబాటులోకి తెచ్చింది. ఆల్ ఇండియా ఇనిస్టిట్యూట్ ఆఫ్ మెడికల్ సైన్స్  లో చికిత్స పొందుతున్న కోవిడ్ -19 రోగుల కోసం వీటిని తయారు చేశారు. రోగులకు సరఫరా చేసేందుకు సి.ఎఫ్.టి.ఆర్.ఐ ఎయిమ్స్ డైటెటిక్స్ విభాగానికి 500 కిలోల అధిక ప్రొటీన్ బిస్కెట్లు మరియు 500 కిలోల అధిక ప్రొటీన్ రస్క్ లను సరఫరా చేసింది. ఇనిస్టిట్యూట్ అధికారుల అభ్యర్థన మేరకు బిస్కెట్లు సరఫరా చేశారు. సాధారణ బిస్కెట్లలో 8 నుంచి 9 శాతం ప్రొటీన్ ఉంటే ఈ బిస్కెట్లలో 14 శాతం ప్రొటీన్ ఉంటుంది. ఈ బిస్కెట్లు రోగులు తిరిగి ఆరోగ్యాన్ని పొందడానిక అవసరమైన ప్రొటీన్లను అందిస్తాయని సి.ఎస్.ఐ.ఆర్ – సి.ఎఫ్.టి.ఆర్.ఐ. డైరక్టర్ డాక్టర్ కె.ఎస్.ఎం.ఎస్. రాఘవరావు తెలిపారు.
సుసంపన్నమైన ప్రొటీన్ ఉన్న ఈ బిస్కెట్ రెసిపీని సి.ఎస్.ఐర్ – సి.ఎఫ్.టి.ఆర్.ఐ, మైసూరు శాస్త్రవేత్తలు తయారు చేశారని, ఇది ఎఫ్.ఎస్.ఎస్.ఏ.ఐ. నిబంధన ప్రకారం తయారు చేస్తున్నారని ఎయిమ్స్ చీఫ్ డైటీషియన్ డాక్టర్. పర్మీత్ కౌర్ తెలిపారు. కోవిడ్ రోగులతో పాటు ఆస్పత్రిలో చికిత్స పొందుతున్న ఇతరులకు సాధారణ ఆహారంలో భాగంగా బిస్కెట్లను అందిస్తున్నారు.
గోధుమ పిండి , గోధుమ పిండి , చక్కెర, హైడ్రోజనేటెడ్ కొవ్వు, సోయా పిండి, వే ప్రొటీన్, సోయా ప్రొటీన్, పాల ఘనపదార్థాలు, గ్లూకోజ్, ఐ.ఎన్.ఎస్. 500 II మరియు ఐ.ఎన్.ఎస్. 503 II ఏజెంట్లు, రుచి కోంస ఉప్పు ఈ బెస్కెట్ల తయారీలో వాడతారు. 100 గ్రా బిస్కెట్ ప్యాకెట్లలో 400 కిలో కాలరీలు మరియు పోషక విలువలు ఉంటాయి. కార్బొహైడ్రేట్స్ , ప్రొటీన్ , కొవ్వు  మరియు ఖనిజాలు  ఇందులో ఉంటాయి.
సి.ఎస్.ఐ.ఆర్ – సి.ఎఫ్.టి.ఆర్.ఐ. అభివృద్ధి చేసిన సూత్రీకరణ ఆధారంగా సెవెన్ సీస్ ప్రైవేట్ లిమిటెడ్ వారిచే ఉత్తర ప్రదేశ్ లోని నోయిడాలో బిస్కెట్లు తయారు చేస్తున్నారు. నిరుపేదలకు సరఫరా చేసేందుకు లాజిస్టిక్స్ ను న్యూఢిల్లీలోని ఇండియన్ సొసేటీ ఆఫ్ అగ్రికల్చర్ ప్రొఫెషనల్స్ అందిస్తున్నాయి.
--
(Visitor Counter : 115
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 92.17 కోట్ల డోసులను అందించారు.
గత 24 గంటల్లో 18,833 కొత్త కేసులు నమోదయ్యాయి.
మొత్తం కేసుల్లో క్రియాశీల కేసులు 1% కంటే తక్కువగా, 0.73% వద్ద ఉన్నాయి. 2020 మార్చి నుంచి ఇది కనిష్ట స్థాయి.
దేశవ్యాప్త క్రియాశీల కేసుల సంఖ్య 2,46,687. ఇది 203 రోజుల కనిష్ట స్థాయి.
రికవరీ రేటు 97.94% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 24,770 మంది కోలుకున్నారు. దీంతో, కోలుకున్నవారి మొత్తం సంఖ్య 3,31,75,656 కు పెరిగింది.
వారపు పాజిటివిటీ రేటు  గత 103 రోజులుగా 3% కన్నా తక్కువగా ఉంది.
రోజువారీ పాజిటివిటీ రేటు  గత 37 రోజులుగా 3% కన్నా తక్కువగా ఉంది.
ఇప్పటివరకు 57.68 కోట్ల కొవిడ్ పరీక్షలు చేశారు.
కార్మిక, ఉపాధికల్పన మంత్రిత్వ శాఖ
ఈ ఎస్ ఐ సీ స్వచ్ఛత పఖ్వాడా 2023 స్వచ్ఛమైన, ఆరోగ్యకరమైన మరియు సుసంపన్నమైన భారతదేశాన్ని సాధించాలనే ఆలోచనను ఉద్ఘాటిస్తూ ఉత్సాహంతో ముగించింది
స్వచ్ఛతా పఖ్వాడా 2023 15.05.2023న న్యూఢిల్లీలోని ఈ ఎస్ ఐ సీ ప్రధాన కార్యాలయంలో ఈ ఎస్ ఐ సీ డైరెక్టర్ జనరల్ డాక్టర్ రాజేంద్ర కుమార్ అధ్యక్షతన ముగిసింది. ముగింపు వేడుకలో, ఈఎస్ఐసి డిజి డాక్టర్ రాజేంద్ర కుమార్ పక్షం రోజులుగా దేశవ్యాప్తంగా ఇఎస్ఐసి సంస్థలు చేస్తున్న కృషిని అభినందించారు. స్వచ్ఛత ఆలోచన కేవలం స్వచ్ఛతా పఖ్వాడాను పాటించడం మాత్రమే కాదని, అది ఒక వ్యక్తికి అలవాటుగా మారే విధంగా క్రమంగా మన జీవితాల్లో పాతుకుపోయే నిరంతర ప్రయత్నంగా ఉండాలని ఆయన అన్నారు.
ఉద్యోగుల స్టేట్ ఇన్సూరెన్స్ కార్పొరేషన్ స్వచ్ఛత పఖ్వాడా 2023ని 01.05.2023 నుండి 15.05.2023 వరకు ‘క్లీన్ ఇండియా’ కలని సాధించే లక్ష్యంతో నిబద్దత తో మరియు ఉత్సాహంతో పాటించింది. ఈ ఎస్ ఐ సీ తన స్వచ్ఛత పఖ్వాడా కార్యక్రమాలు మరియు కార్యకలాపాల ద్వారా 'ఆరోగ్యకరమైన మరియు సుసంపన్నమైన భారతదేశం' ఆలోచనను కూడా ప్రచారం చేసింది. దీనిని సాధించడానికి, అన్ని ఈ ఎస్ ఐ సీ ఫీల్డ్ ఆఫీస్లు/ఆసుపత్రులు/మెడికల్ ఇన్స్టిట్యూషన్లు రంగంలోకి దిగాయి, ఇక్కడ అన్ని స్థాయిల ఉద్యోగులు పక్షం రోజుల పాటు నిర్వహించే పరిశుభ్రత డ్రైవ్లో పాల్గొని విజయవంతం చేశారు. పఖ్వాడా సమయంలో, ఈ క్రింది కార్యకలాపాలు నిర్వహించబడ్డాయి
పరిశుభ్రత మరియు పారిశుధ్యంపై సెమినార్/వర్క్షాప్
చెట్ల పెంపకం డ్రైవ్లు
ఎలక్ట్రికల్ వస్తువుల శుభ్రపరచడం, నిర్వహణ మరియు సర్వీసింగ్
చెత్తను సురక్షితంగా పారవేసేందుకు ఏర్పాట్లు
పాత ఫైళ్లు, రికార్డులు మరియు దాని డిజిటలైజేషన్ నుండి పరిశుభ్రత మరియు కలుపు తీయడం
ఈ-వేస్టేజీకి సరైన ఏర్పాట్లు
పరిశుభ్రతను కొనసాగించడానికి ఒక యంత్రాంగాన్ని రూపొందించడం
పఖ్వాడా సమయంలో అన్ని ఈ ఎస్ ఐ సీ ఫీల్డ్ కార్యాలయాలు, ఆసుపత్రులు మరియు వైద్య సంస్థలలో కఠినమైన పరిశుభ్రత డ్రైవ్లు నిర్వహించబడ్డాయి. ఈ ఎస్ ఐ సీ దాదాపు 14,000 వాడుకలో లేని ఫైల్లను తొలగించడం ద్వారా కార్యాలయ స్థల సమర్థవంత నిర్వహణను ప్రదర్శించగలిగింది.
పైన పేర్కొన్న స్వచ్ఛతా కార్యకలాపాలే కాకుండా, ఆరోగ్యానికి సంబంధించిన బ్యానర్లు/చిత్ర ప్రదర్శనతో ఆసుపత్రులలో ఆరోగ్య చర్చలు/అవగాహన అంటువ్యాధుల నివారణ మరియు ఆరోగ్యాన్ని పెంపొందించడంలో పారిశుధ్యం మరియు పరిశుభ్రతను నిర్వహించడం వల్ల కలిగే ప్రయోజనాలు వంటి వివిధ అంశాలపై కార్యక్రమాలు నిర్వహించబడ్డాయి.
ఈ ఎస్ ఐ సీ హెడ్ క్వార్టర్స్ వద్ద జరిగిన ముగింపు కార్యక్రమం లో శ్రీమతి టీ. ఎల్ యాడెన్, ఫైనాన్షియల్ కమిషనర్, అన్ని ఇన్సూరెన్స్ కమిషనర్లు, శ్రీ దీపక్ జోషి, శ్రీ రాజేష్ కుమార్ కైమ్, శ్రీ రత్నేష్ కుమార్ గౌతమ్, శ్రీ ప్రణయ్ సిన్హా మరియు మెడికల్ కమిషనర్లు, డాక్టర్ ఆర్ కె కటారియా, డా. ఆర్.ఎస్. జంగపాంగి, డాక్టర్ దీపికా గోవిల్, ఈ ఎస్ ఐ సీ ప్రధాన కార్యాలయానికి చెందిన డాక్టర్ కమలేష్ హరీష్ పాల్గొన్నారు.
ఆర్థిక మంత్రిత్వ శాఖ
జూన్ నెల స్థూల జీఎస్టీ ఆదాయం రూ.90,917 కోట్లు
జూన్ నెలలో వసూలైన స్థూల వస్తు సేవల పన్ను  ఆదాయం రూ. 90,917 కోట్లుగా నిలిచింది. ఇందులో సీజీఎస్టీ రూ.18,980 కోట్లు గాను.. ఎస్జీఎస్టీ రూ.23,970 కోట్లుగాను.. ఐజీఎస్టీ రూ.40,302 కోట్లుగాను , సెస్ రూ .7,665 కోట్లుగా  నిలిచింది. కాగా ప్రభుత్వం రూ.13,325 కోట్ల సీజీఎస్టీని ఐజీఎస్టీ నుంచి రూ.11,117 కోట్ల మేర ఎస్జీఎస్టీని సెటిల్ చేసింది. జూన్ నెలలో రెగ్యూలర్ సెటిల్మెంట్ తర్వాత కేంద్ర ప్రభుత్వం, రాష్ట్ర ప్రభుత్వాలు ఆర్జించిన మొత్తం ఆదాయం సీజీఎస్టీకి కింద రూ.32,305 కోట్లు గాను ఎస్జీఎస్టీకి దాదాపు రూ.35,087 కోట్లు గాను నిలిచింది. గత ఏడాది ఇదే నెలలో జీఎస్టీ ఆదాయంతో పోలిస్తే ఈ ఏడాది జూన్ ఆదాయం 91 శాతంగా ఉంది.
ఈ నెలలో, వస్తువుల దిగుమతి ద్వారా వచ్చే ఆదాయాలు 71 శాతం మరియు దేశీయ లావాదేవీల ద్వారా వచ్చే ఆదాయం  గత ఏడాది ఇదే నెలలో ఈ తరహా వనరుల ద్వారా వచ్చిన ఆదాయంలో 97 శాతంగా నిలిచాయి. జూన్ మసాపు జీఎస్టీ రిటర్నులను దాఖలునకు కేంద్రం కొంత ఉపశమనం కలిగించేలా అనుమతులనిచ్చింది. దీంతో మే మాసానికి సంబంధించిన రిటర్నులతో పాటుగా ఫిబ్రవరి, మార్చి,ఏప్రిల్ రిటర్నులు కూడా దాఖలు చేయబడినాయి.
మే 2020 యొక్క కొన్ని రిటర్న్లు జూన్ నెలలలో కూడా దాఖలు చేయబడ్డాయి. కొన్ని జూలై 2020 తొలినాళ్లలో దాఖలు చేయబడనున్నాయి. ప్రస్తుత ఆర్థిక సంవత్సరంలో కోవిడ్-19 కారణంగా ఆదాయాలు ప్రభావితమయ్యాయి. మొదట ఆర్థిక వ్యవస్థపై కోవిడ్- 19 మహమ్మారి వ్యాప్తి పెను ప్రభావం చూపింది. కోవిడ్ మహమ్మారి నేపథ్యంలో కేంద్రం పన్ను బకాయిలు, రిటర్న్ల దాఖలునకు గాను పలు మినహాయింపులు ఇవ్వడం వల్ల కూడా సర్కారు ఆదాయాలు కొంత వరకు ప్రభావితమయ్యాయి. అయినప్పటికీ గత మూడు నెలల గణాంకాలు చూస్తే జీఎస్టీ వసూళ్లు ఆదాయంలో కొంత రికవరీని కనబరిచింది. ఏప్రిల్ మాసపు జీఎస్టీ పన్ను వసూళ్లు రూ.32,294 కోట్లగా నిలిచాయి.
గత ఏడాది ఇదే నెలలో వచ్చిన జీఎస్టీ ఆదాయంలో ఇది 28 శాతం, మే నెలలో జీఎస్టీ వసూళ్లు రూ. 62,009 కోట్లుగా నమోదు అయ్యాయి. ఇది గత ఏడాది ఇదే నెలలో వసూలు చేసిన మొత్తం ఆదాయంలో ఇది దాదాపు 62 శాతానికి సమానం. ఈ ఏడాది మొదటి త్రైమాసికంలో జీఎస్టీ వసూళ్లు గత ఏడాది ఇదే త్రైమాసికంలో వసూలు చేసిన ఆదాయంలో 59 శాతంగా నిలిచాయి. ఇంకా అధిక సంఖ్యలో జీఎస్టీ పన్ను చెల్లింపుదారులు మే నెల రిటర్న్ దాఖలు చేయడానికి ఇంకా సమయం మిగిలి ఉంది.
- ప్రస్తుత సంవత్సరంలో నెలవారీగా స్థూల జీఎస్టీ పన్ను ఆదాయం పోకడలను ఈ చార్ట్ ప్రతిబింబిస్తుంది
-గతేడాది  జూన్తో పోల్చితే ఈ ఏడాది జూన్ నెలలోనూ మరియు పూర్తి ఏడాదికి ఆయా రాష్ట్రాల వారీగా వసూలైన జీఎస్టీ గణాంకాలను ఈ కింది పట్టిక ప్రతిబింబిస్తుంది.
పట్టిక: ఈ ఏడాది ఏప్రిల్ మాసపు రాష్ట్రాల వారీగా జీఎస్టీ వసూళ్లు
[1] జీఎస్టీని జోడించని వస్తువుల దిగుమతి
భారత ఎన్నికల సంఘం
రాజకీయ పార్టీలు ఇకపై ఆన్లైన్లో ఆర్థిక ఖాతాలు సమర్పించవచ్చు
మూడురకాల నివేదికల సమర్పణకు ఎన్నికల కమిషన్ వెబ్ పోర్టల్ ప్రారంభం;
విరాళాల నివేదిక.. తనిఖీ పూర్తయిన వార్షిక ఖాతా..
ఎన్నికల వ్యయ నివేదికల రూపంలో వివరాల దాఖలు వెసులుబాటు;
ప్రత్యక్ష నివేదికల దాఖలులో ఇబ్బందుల తొలగింపు.. ప్రామాణిక
రూపంలో సకాలంలో సమర్పణకు వీలు కల్పించడమే లక్ష్యం;
ఆన్లైన్ పోర్టల్ ప్రయోజనాన్ని వివరించే మాన్యువల్.. తరచూ తలెత్తే ప్రశ్నలకు జవాబులు అందించిన కమిషన్; తద్వారా రాజకీయ పార్టీలకు శిక్షణ
దేశంలోని రాజకీయ పార్టీలు ఇకపై తమ ఆర్థిక ఖాతాల వివరాలను ఆన్లైన్లో దాఖలు చేయవచ్చు. ఇందుకోసం భారత కేంద్ర ఎన్నికల సంఘం  వెబ్ పోర్టల్  ఏర్పాటుకు శ్రీకారం చుట్టింది. దీనిద్వారా విరాళాల నివేదిక, తనిఖీ పూర్తయిన వార్షిక ఖాతా, ఎన్నికల వ్యయంపై నివేదిక రూపంలో సమర్పించవచ్చు. ప్రజాప్రాతినిధ్య చట్టం-1951తోపాటు ఎన్నికల సంఘం నిర్దిష్ట కాలావధిలో కొన్నేళ్లుగా జారీచేస్తూ వస్తున్న పారదర్శకత నియమాలకు అనుగుణంగా అన్ని రాజకీయ పార్టీలు తమ ఆర్థిక నివేదికలను ఎన్నికల సంఘం/రాష్ట్ర/కేంద్రపాలిత ప్రాంతాల ప్రధాన ఎన్నికల అధికారులకు ఎప్పటికప్పుడు సమర్పించడం తప్పనిసరి.
ఈ నేపథ్యంలో దీనికి సంబంధించి ‘ఇసిఐ’ ఇటీవల అన్ని రాజకీయ పార్టీలకూ లేఖ రాసింది. ప్రత్యక్ష నివేదికల దాఖలులోగల ఇబ్బందులను తొలగించడం ద్వారా పార్టీలకు తగిన వెసులుబాటు కల్పించడం, ఆర్థిక నివేదికలను సూచించిన/ప్రామాణిక స్వరూపంలో సకాలంలో దాఖలు చేసేలా చూడటం లక్ష్యాలుగా ఆన్లైన్ దాఖలుపై నిర్ణయం తీసుకున్నట్లు ఆ లేఖలో వివరించింది. రాజకీయ పార్టీల సమాచారం ఆన్లైన్ లభ్యత వల్ల నిబంధనలకు కట్టుబాటు, పారదర్శకత స్థాయిని పెంచుతుందని కమిషన్ భావిస్తోంది. ఈ నిర్ణయం వెనుక రాజకీయ పార్టీలకుగల కీలక స్థానాన్ని తన లేఖలో ప్రముఖంగా ప్రస్తావించింది. ఎన్నికల ప్రక్రియలలో- ముఖ్యంగా ఆర్థిక వివరాల వెల్లడి ద్వారా ప్రజాస్వామ్య కర్తవ్య నిర్వహణ, పారదర్శకత సూత్రాలకు కట్టుబాటు వాటి బాధ్యతలని గుర్తుచేసింది.
కొత్తగా ఏర్పాటయ్యే ఆన్లైన్ పోర్టల్ద్వారా నమోదిత మొబైల్ నంబరుకు సందేశాలతోపాటు రాజకీయ పార్టీల అధీకృత ప్రతినిధుల నమోదిత ఇమెయిల్ చిరునామాలకు కమిషన్ అప్రమత్తత సందేశాలను పంపే సదుపాయం కూడా ఉంది. తద్వారా నిబంధనల మేరకు నిర్ణీత గడువులో ఖాతాల సమర్పణ కచ్చితంగా పూర్తయ్యేందుకు ఇది తోడ్పడుతుంది. దీనికి సంబంధించి ఆన్లైన్ మాడ్యూల్, ఆన్లైన్లో నివేదికల దాఖలు విధానాన్ని వివరిస్తూ రేఖాచిత్రాలతో కూడిన సమగ్ర మార్గదర్శక కరదీపికను, తరచూ తలెత్తే సందేహాలకు సమాధానాలను కూడా కమిషన్ అన్ని రాజకీయ పార్టీలకూ పంపింది. ఆర్థిక ఖాతాల ఆన్లైన్ దాఖలుపై మరింత మార్గదర్శకత్వం దిశగా వివిధ రాజకీయ పార్టీలు ఎంపికచేసే సభ్యులకు శిక్షణ కార్యక్రమాలను కూడా నిర్వహిస్తుంది.
ఒకవేళ ఆన్లైన్ విధానంలో ఆర్థిక నివేదిక దాఖలుకు విముఖత చూపే రాజకీయ పార్టీలు అందుకుగల హేతుబద్ధ కారణాలను లిఖితపూర్వకంగా కమిషన్కు తెలపాలి. తదనుగుణంగా నిర్దేశిత స్వరూపంలో సీడీలు/పెన్డ్రైవ్సహా హార్డ్ కాపీల ద్వారా నివేదికల దాఖలు విధానాన్ని కొనసాగించవచ్చు. ఆయా పార్టీలు పంపిన లిఖితపూర్వక వివరణతోపాటు వాటి ఆర్థిక ఖాతాల నివేదికలను కమిషన్ ఆన్లైన్లో ప్రచురిస్తుంది.
రహదారి రవాణా, హైవేల మంత్రిత్వ శాఖ
కాలపరిమితి తీరిన డ్రైవింగ్ లైసెన్సులు మరియు వాహన నమోదులు జూన్ 30 వరకు పొడింగింపు
వాహన యోగ్యత, రహదారి అనుమతులు, డ్రైవింగ్ లైసెన్స్, నమోదు మరియు వాహనాలకు సంబంధించి ఇతర పత్రాల కాలపరిమితి కూడా ఇందులో చేర్చబడింది.
ఫిబ్రవరి 1 నుండి కాలపరిమితి చెల్లిన వాహన యోగ్యత, రహదారి అనుమతులు, డ్రైవింగ్ లైసెన్స్, నమోదు మరియు వాహనాలకు సంబంధించి ఇతర పత్రాల కాలపరిమితిని రోడ్డు రవాణా మరియు హైవేల మంత్రిత్వ శాఖ పొడిగించింది. అటువంటి పత్రాలను జూన్ 30 వరకు కాలపరిమితి కలిగినవిగా వ్యవహరించవలసినదిగా అన్ని రాష్ట్రాలను మరియు కేంద్రపాలిత ప్రాంతాలను మంత్రిత్వ శాఖ కోరింది.
దేశవ్యాప్త లాక్డౌన్ కారణంగా ప్రభుత్వ రవాణా కార్యాలయాల మూసివేత వలన ఆయా వాహన పత్రాలను పునరుద్ధరించుకొను ప్రకియలో ప్రజలకు కలుగు అసౌకర్యాన్ని తొలగించుటకు రవాణా మంత్రిత్వ శాఖ ఈ నిర్ణయాన్ని తీసుకుంది.
మోటారు వాహన నిబంధనల క్రిందకు వచ్చే అన్ని రకాల వాహన యోగ్యత, రవాణా అనుమతులు, డ్రైవింగ్ లైసెన్సులు, నమోదు పత్రాలకు ఈ నిర్ణయం వర్తిస్తుంది.
అన్ని రాష్ట్ర ప్రభుత్వాలు ఈ నిర్ణయాన్ని "లెటర్ అండ్ స్పిరిట్" క్రింద అమలు చేయాలని కేంద్రం కోరింది, ఫలితంగా అత్యవసర సేవలు నిర్వహిస్తున్న ప్రజలు, రవాణాదారులు, రవాణా సంస్థలు ఎటువంటి కష్టనష్టాలకు గురికాకుండా ఉంటారని తెలిపింది.
(
ఆర్థిక మంత్రిత్వ శాఖ
8 రాష్ట్రాల్లో రూ.2,903.80 కోట్ల మూలధన వ్యయం ప్రాజెక్టులను ఆమోదించిన ఆర్థిక మంత్రిత్వ శాఖ
8 రాష్ట్రాలకు రూ.1,393.83 కోట్లు విడుదల
"2021-22 కోసం మూలధన వ్యయాల కోసం రాష్ట్రాలకు ప్రత్యేక సహాయం" పథకం ఆర్థిక పునరుద్ధరణకు సకాలంలో ఉద్దీపనను ఇస్తుంది
'2021-22 కోసం మూలధన వ్యయాల కోసం రాష్ట్రాలకు ప్రత్యేక సహాయం' అనే పథకం కింద ఆర్థిక మంత్రిత్వ శాఖ వ్యయ విభాగం 8 రాష్ట్రాల్లో రూ. 2,903.80 కోట్ల మూల ధన ప్రాజెక్టులకు ఆమోదం తెలిపింది. మంత్రిత్వ శాఖ బీహార్, ఛత్తీస్గఢ్, హిమాచల్ ప్రదేశ్, మధ్యప్రదేశ్, మహారాష్ట్ర, పంజాబ్, సిక్కిం మరియు తెలంగాణకు రూ. 1,393.83 కోట్లు విడుదల చేసింది.
రాష్ట్రాల వారీగా ఆమోదించిన, విడుదల చేసిన మొత్తం కింద విధంగా ఉంది:

|
|
వ.సంఖ్య
|
|
రాష్ట్రం
|
|
ఆమోదం లభించిన నిధులు
|
|
విడుదలైన నిధులు
|
|
1
|
|
బీహార్
|
|
831.00
|
|
415.50
|
|
2
|
|
ఛత్తీస్గఢ్
|
|
282.00
|
|
141.00
|
|
3
|
|
హిమాచల్ ప్రదేశ్
|
|
200.00
|
|
100.00
|
|
4
|
|
మధ్యప్రదేశ్
|
|
649.00
|
|
324.50
|
|
5
|
|
మహారాష్ట్ర
|
|
522.00
|
|
249.73
|
|
6
|
|
పంజాబ్
|
|
45.80
|
|
22.90
|
|
7
|
|
సిక్కిం
|
|
200.00
|
|
100.00
|
|
8
|
|
తెలంగాణ
|
|
174.00
|
|
40.20
|
|
Total
|
|
2903.80
|
|
1393.83
మూలధన వ్యయం అధిక గుణకం ప్రభావం మరియు కోవిడ్ -19 మహమ్మారి 2 వ తరంగం నేపథ్యంలో రాష్ట్రానికి అవసరమైన వనరులను అందించడానికి, '2021-22 సంవత్సరానికి మూలధన వ్యయాల కోసం రాష్ట్రాలకు ప్రత్యేక సహాయం' పథకం 29 ఏప్రిల్, 2021 న ప్రారంభించారు. ఈ పథకం కింద, రాష్ట్ర ప్రభుత్వాలకు 50 సంవత్సరాల వడ్డీ లేని రుణం రూపంలో 2021-22 ఆర్థిక సంవత్సరంలో రూ.15,000 కోట్లుమించని మొత్తం వరకు ప్రత్యేక సహాయం అందిస్తారు. ఈ పథకం మూడు భాగాలను కలిగి ఉంది:
పార్ట్ -1: ఈ పథకంలోని ఈ పార్ట్ 8 ఈశాన్య రాష్ట్రాలు అంటే అస్సాం, అరుణాచల్ ప్రదేశ్, మేఘాలయ, మణిపూర్, మిజోరాం, నాగాలాండ్, సిక్కిం మరియు త్రిపుర, మరియు ఉత్తరాఖండ్ మరియు హిమాచల్ ప్రదేశ్ పర్వత ప్రాంతాల కోసం రూపొందించారు. ఈ భాగం కింద, 7 ఈశాన్య రాష్ట్రాలలో ఒక్కో దానికి రూ.200 కోట్లు కేటాయించారు. అస్సాం, హిమాచల్ ప్రదేశ్ మరియు ఉత్తరాఖండ్ రాష్ట్రాలకు ఒక్కొక్కటి రూ.400 కోట్లు కేటాయించారు.
పార్ట్- II: ఈ భాగం పార్ట్ -1 లో చేర్చని అన్ని ఇతర రాష్ట్రాలకు సంబంధించినది. ఈ భాగానికి రూ .7,400 కోట్లు కేటాయించారు. 2021-22 సంవత్సరానికి 15 వ ఆర్థిక సంఘం అవార్డు ప్రకారం కేంద్ర పన్నుల వాటాకు అనులోమానుపాతంలో ఈ రాష్ట్రాల మధ్య ఈ మొత్తం కేటాయించారు.
పార్ట్-III: రాష్ట్ర ప్రభుత్వ రంగ సంస్థల  ప్రైవేటీకరణ/డిజిన్వెస్ట్మెంట్ మరియు ఆదాయాల మోనటైజేషన్/రీసైక్లింగ్ కోసం రాష్ట్ర ప్రభుత్వాలకు ప్రోత్సాహకాలు అందించడం కోసం ఈ పథకం భాగం. ఈ భాగం కింద, రాష్ట్రాలు పార్ట్ -1 లేదా పార్ట్-II కింద వాటి కేటాయింపు కంటే ఎక్కువ స్కీమ్ కింద అదనపు నిధులు అందించబడతాయి పొందవచ్చు. ఈ పథకంలో భాగంగా రూ .5,000 కోట్లు కేటాయించారు. ఈ భాగం కోసం, రాష్ట్ర నిర్దిష్ట కేటాయింపు లేదు మరియు "ఫస్ట్-కమ్ ఫస్ట్-సర్వ్ ప్రాతిపదికన" నిధులు అందించబడతాయి.
'2020-21 కోసం మూలధన వ్యయాల కోసం రాష్ట్రాలకు ప్రత్యేక సహాయం' పేరుతో ఇదే విధమైన పథకాన్ని గత ఆర్థిక సంవత్సరంలో ఆర్థిక మంత్రిత్వ శాఖ కూడా ప్రారంభించింది. ఈ పథకం కింద, మూలధన వ్యయ ప్రతిపాదనలు రూ. 27 రాష్ట్రాలలో రూ.11,911.79 కోట్లు వ్యయ శాఖ ఆమోదించింది. 2020-21లో రూ.11,830.29 కోట్లు రాష్ట్రాలకు విడుదలయ్యాయి.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
ఇంజనీర్ల దినోత్సవాన్నిపాటించిన డిజిటల్ ఇండియా కార్పొరేషన్
విశ్వేశ్వరయ్య పిహెచ్డి పథకం కింద కృత్రిమ మేథపై పనిచేస్తున్న విశ్వేశ్వరయ్య పిహెచ్డి ఫెలో లతో ఆన్లైన్ సమావేశం
ఎలక్ట్రానిక్స్, ఐటికి సంబంధించి విశ్వేశ్వరయ్య పిహెచ్డి పథకం కింద కృత్రిమ మేథ, అనలిటిక్స్పై పనిచేస్తున్న విశ్వేశ్వరయ్య పిహెచ్డి ఫెలోలు , డిజిటల్ ఇండియా కార్పొరేషన్ ఎం.డి, సిఇఒతో ఆన్లైన్ సమావేశం నిర్వహించారు. ఈ కార్యక్రమం 2020 సెప్టెంబర్ 15న జరిగింది.
విశ్వేశ్వరయ్య పిహెచ్డి పథకాన్ని కేంద్ర ఎలక్ట్రానిక్స్, ఇన్ఫర్మేషన్ టెక్నాలజీ మంత్రిత్వశాఖ ప్రారంభించింది. దీనిని 2014లో కేంద్ర ఆర్ధిక వ్యవహారాల కేబినెట్ కమిటీ ఆమోదించింది. ఇఎస్డిఎం, ఐటి, ఐటిఇఎస్ రంగాలలో పిహెచ్డిల సంఖ్యను పెంచే లక్ష్యంతో దీనిని ఆమోదించింది. 908 పుల్టైమ్, 304 పార్ట్ టైమ్ పిహెచ్డి అభ్యర్ధులు, 158మంది వై ఎఫ్ ఆర్ ఎఫ్ లు 97 సంస్థల వద్ద పేర్లునమోదు చేసుకున్నారు.ఇందులో ఐఐటిలు, ఎన్ఐటిలు, కేంద్ర, రాష్ట్ర విశ్వవిద్యాలయాలు తదితరాలు ఉన్నాయి. 170 మంది పిహెచ్డి అభ్యర్ధులు తమ పిహెచ్డి సిద్ధాంత గ్రంథాలను పిహెచ్డి పోర్టల్ద్వారా సమర్పించారు.
కృత్రిమ మేథపైపనిచేస్తున్న 35 మంది పిహెచ్డి ఫెలో లను తమ పరిశోధనలను ప్రజెంట్ చేసేందుకు ఎంపికచేశారు. ఈ సమావేశం సందర్భంగా 11 మంది పిహెచ్డి ఫెలొ లు తమ పరిశోధన అంశాన్ని ప్రెజెంట్ చేశారు. ఐఐటి ఢిల్లీ నుంచి మయాంక్శర్మ, ప్రన్షు జైన్, జె.ఎన్.యు ఢిల్లీ నుంచి హర్ష్ భాసిన్, ఎన్.ఐ.టి అరుణాచల్ ప్రదేశ్ నుంచి సయన్సిక్దర్, యూనివర్సిటీ ఆఫ్ హైదరాబాద్నుంచి ధర్మోస్తు భీక్య, ఆంద్రా యూనివర్సిటీ కాలేజ్ ఆఫ్ ఇంజనీరింగ్, విశాఖపట్నం నుంచి కె.నారాయణ రావు, జబల్పూర్లోని ఇండియన్ ఇన్స్టిట్యూట్ ఆఫ్ ఇన్ఫర్మేషన్ టెక్నాలజీ, డిజైన్ మాన్యుఫాక్చరింగ్ కు చెందిన కైలాశ్ వామన్ రావు కలారేలు మెషిన్ లెర్నింగ్ , డీప్ లెర్నింగ్, పార్లల్కంప్యూటింగ్, వైర్లెస్ సెన్సర్ నెట్వర్క్ రిసెర్చి అంశాలలో తమ కృషిని ప్రజెంట్ చేశారు.
ఆంధ్రా యూనివర్సిటీ కాలేజ్ ఆఫ్ ఇంజనీరింగ్, విశాఖపట్నంకుచెందిన చామర్తి అనూష, డి.వెంకట సుబ్బయ్యలు యంత్ర మేథ ద్వారా కెమెరా చిత్రం గుర్తింపు, వస్తువు ను కనిపెట్టడానికి సంబఃదించి తమ కృషిని వివరించారు.
ఎన్ ఐటి దుర్గాపూర్ కు చెందిన నారాయణ్ చాంగ్డెర్ నోవెల్ ఆల్గరిథమ్స్ ఫర్ మల్టీ ఏజెంట్స్ కొయలిషన్ స్ట్రక్చర్ జనరేషన్ కు సంబంధించి తన కృషిని వివరించారు.
కీర్తి కుమార్ సామాజిక మాద్యమాలలో సైబర్ బెదిరింపులకు కు సంబంధించి ఆటోమేటెడ్ డిటెక్షన్ విషయంలొ తన కృషిని వివరించారు.ఈ పరిశోధనను ఎం.ఇ.ఐ.టి వై అధికారులు గొప్పగా ప్రశంసించారు.
డిఐసి సిఇఒ, మేనేజింగ్ డైరక్టర్ అభిషేక్ సింగ్ ప్రేరణాత్మక ప్రసంగంతో ఈ సెషన్ ముగిసింది. కృత్రిమ మేథ, అనలిటిక్స్ రంగంలో వారి కృషిని అభినందించారు. పరిశోధనలు అడ్వాన్సుడు స్టేజిలో ఉన్న స్కాలర్లను తమ తమ పరిశోధనల ఫలితాలు, సాంకేతికత వాస్తవ పరిస్థితులలో ఉపయోగపడేట్టు చూడాల్సిందిగా సూచించారు. కంప్యుటేషనల్ సామర్ధ్యాలకు సంబంధించి, వివిధ మంత్రిత్వశాఖలతో కొలాబరేషన్, డిపార్టమెంటులు, పరిశోధకులు, నిపుణులు, సరైన డాటాకు సంబంధించి,వారు ఏవైనా సమస్యలు ఎదుర్కుంటుంటే డిఐసి, ఎం.ఇ.ఐ.టి వై ని సంప్రదించాల్సిందిగా సూచించారు.
భారతదేశం ప్రతి ఏడాది సప్టెంబర్ 15 ప్రఖ్యాత ఇంజనీరు భారత రత్న సర్ మోక్షగుండం విశ్వేశ్వరయ్య జయంతి సందర్భంగా ఇంజనీర్ల దినోత్సవం నిర్వహిస్తుంది. శ్రీవిశ్వేశ్వరయ్య భారత దేశ విఖ్యాత ఇంజనీరు. ఆయన సమాజానికి చేసిన అద్భుత సేవలకు గుర్తుగా భారత ప్రభుత్వం 1955 వ సంవత్సరంలో ఆయనను భారత రత్న పురస్కారంతో సత్కరించింది.
ఆరోగ్య, కుటుంబ సంక్షేమ మంత్రిత్వ శాఖ
కుటుంబ నియంత్రణ కార్యక్రమాలపై - తాజా సమాచారం
ప్రభుత్వం వివిధ కుటుంబ నియంత్రణ కార్యక్రమాలు అమలు చేస్తోంది, వాటిలో కొన్ని క్రింద పేర్కొనబడ్డాయి:
1. గర్భనిరోధక సాధనాలు మరియు కుటుంబ నియంత్రణ సేవలను గణనీయంగా అందుబాటులోకి తీసుకు రావడం కోసం 13 రాష్ట్రాల్లో, మిషన్ పరివార్ వికాస్  పథకం అమలవుతోంది. వీటిలో, ఏడు అధిక దృష్టిని కేంద్రీకరించవలసిన అవసరం ఉన్న  రాష్ట్రాలతో పాటు, ఆరు ఈశాన్య రాష్ట్రాలైన  ఉన్నాయి.
2. విస్తరించిన గర్భనిరోధక ఎంపికలు: కండోమ్లు, మిశ్రమ నోటి గర్భనిరోధక మాత్రలు, అత్యవసర గర్భనిరోధక మాత్రలు, గర్భాశయ గర్భనిరోధక పరికరం  తో సహా ప్రస్తుతం అనేక గర్భనిరోధక మార్గాలు, అవకాశాలు, పరికరాలు అందుబాటులో ఉన్నాయి. వీటితో పాటు, ఇంజెక్ట్ చేయదగిన గర్భనిరోధకం  మరియు సెంక్రోమన్  వంటి కొత్త గర్భనిరోధకాలను చేర్చడం ద్వారా, స్టెరిలైజేషన్ విధానం కూడా బాగా విస్తరించింది.
3. స్టెరిలైజేషన్ అంగీకరించేవారికి పరిహారం అందజేసే పథకం: ఇది లబ్ధిదారునికి వేతనాల నష్టానికి పరిహారంతో పాటు స్టెరిలైజేషన్ నిర్వహించే సర్వీస్ ప్రొవైడర్ బృందానికి కూడా తగిన ప్రోత్సాహకాలను అందిస్తుంది.
4. ప్రసవానంతర గర్భాశయ గర్భనిరోధక పరికరం  సేవలు ప్రసవం తర్వాత అందించడం జరుగుతోంది.
5. లబ్ధిదారుల ఇంటి వద్దకే ఆశా కార్యకర్తల ద్వారా గర్భనిరోధక సాధనాలను హోమ్ డెలివరీ చేసే పథకం అమలవుతోంది.
6. కుటుంబ నియంత్రణ లాజిస్టిక్స్ నిర్వహణ సమాచార వ్యవస్థ  : ఆరోగ్య సౌకర్యాల అన్ని స్థాయిల్లో కుటుంబ నియంత్రణకు అవసరమైన వస్తువులు / పరికరాలను సజావుగా అంచనా వేసి, సేకరించి, పంపిణీని నిర్ధారించడానికి ప్రత్యేకంగా ఒక సాఫ్ట్వేర్ అందుబాటులో ఉంది.
కుటుంబ నియంత్రణపై అవగాహన కల్పించేందుకు గ్రామీణ ప్రాంతాలతో సహా దేశవ్యాప్తంగా ప్రభుత్వం ప్రారంభించిన కార్యక్రమాలు ఈ క్రింది విధంగా ఉన్నాయి:
i. కుటుంబ నియంత్రణ గురించి ప్రసార మాధ్యమాల ద్వారా ప్రచారం: గర్భనిరోధక డిమాండ్ ను ఉత్పత్తి చేయడానికి సమగ్ర మీడియా ప్రచారం జరుగుతోంది.
ii. దేశంలోని అన్ని రాష్ట్రాలు / కేంద్ర పాలిత ప్రాంతాలలో అవగాహన పెంపొందించడానికి, ప్రతి ఏటా ప్రపంచ జనాభా దినోత్సవం, పక్షోత్సవాలు, వాసెక్టమీ పక్షం నిర్వహించడం జరుగుతోంది.
iii. ఎం.పి.వి. పథకం కింద, ఎం.పి.వి. జిల్లాల్లో అవగాహన పెంపొందించడానికి, సంచార ప్రచార వాహనాలు, ఆత్మీయ సదస్సులు, అత్తా-కోడళ్ళ సమావేశాలతో పాటు, నూతన దంపతులకు పరికరాల పంపిణీ వంటి ప్రచార కార్యక్రమాలు నిర్వహించడం జరుగుతోంది.
గత మూడు సంవత్సరాలు మరియు ప్రస్తుత సంవత్సరంలో కుటుంబ నియంత్రణ కార్యక్రమాలపై, రాష్ట్రాలు / కేంద్రపాలిత ప్రాంతాల వారీగా, ప్రభుత్వం చేసిన వ్యయ వివరాలను, అనుబంధం-I లో పొందుపరచడం జరిగింది.
పేర్కొన్న కాలంలో జననాల రేటు ను తగ్గించడంలో రాష్ట్రాలు / కేంద్రపాలిత ప్రాంతాల వారీగా పురోగతిని, అనుబంధం-II లో పొందుపరచడం జరిగింది.
గత 3 సంవత్సరాలు మరియు ప్రస్తుత సంవత్సరంలో కుటుంబ నియంత్రణ కార్యక్రమాలపై ప్రకటనల కోసం ప్రభుత్వం మొత్తం 342.54 కోట్ల రూపాయలు వెచ్చించింది.